Cydonia Mensae

D**'Cydonia Mensae** ass en Héichland op der nërdlecher Hemisphär vum Planéit Mars. Et läit tëscht de Regioune *[[Acidalia Planitia]]* an *[[Arabia Terra]]*. Den Zentrum ass op 37° nërdlecher Breet an 12,8° westlecher Längt, a seng gréisst Ausdeenung ass 854&nbsp;Kilometer. *Cydonia* ass eng poetesch Bezeechnung vun der griichescher Insel Kreta.

D'Cydonia-Regioun ass geologesch komplex opgebaut, hir Genesis ass bis haut nach net vollstänneg gekläert. Si besteet gréisstendeels aus glater Fläch mat enger klenger bis mëttlerer Dicht vun Impaktkrateren, aus där sech plazeweis fielseg Formatiounen hiewen.

Et gëtt ugeholl, datt d**Acidalia Planitia'' viru Milliarde vu Joren eng grouss Waasserfläch war an ''Cydonia Mensae'' hir südëstlech [[Küst]]eregioun. Schonn am Joer&nbsp;[[2005]] konnt d'[[European Space Agency|ESA]]-[[Raumsond]] ''[[Mars Express]]'' grouss Virkomme vu [[Äis|Waasseräis]] op de südleche [[Polar Äiskap|Polkapen]] noweisen. D'[[National Aeronautics and Space Administration|NASA]]-Raumsond ''[[Phoenix (Raumsond)|Phoenix]]'' huet schliisslech [[2008]] d'Virkomme vu Waasseräis e puer Zentimeter ënner der Uewerfläch nogewisen.

== Marsgesiicht ==



De [[25. Juli]] [[1976]] hat den [[Orbiter (Raumfaart)|Orbiter]] vun der Raumsond [[Viking]] I aus 1873&nbsp;km Héicht eng op d'mannst dräi Millioune Joer al Formatioun fotograféiert, déi un e mënschlecht Gesiicht erënnert hat. Et war e Bierg mat enger Längt vun 3 Kilometer an enger Breet vun 1,5 Kilometer. Südlech dovun stinn [[Pyramid (Geometrie)|pyramidefërmeg]] Fielsen.

Sechs Deeg méi spéit goufen d'Fotoen, nieft anere Biller, der Ëffentlechkeet virgestallt an hate Schlagzeile gemaach. D'[[Anomalie (allgemeng)|Anomalie]] krut duerch d'Press an duerch hir Form den Numm ''Marsgesiicht'' an déi pyramidenänlech Strukture krute vun [[NASA]]-Wëssenschaftler d'Bezeechnung ''[[Inka]]stad''.

Héichopgeléist Fotoe vun der Sond [[Mars Global Surveyor]] aus dem Joer [[2001]] weisen awer, datt et sech beim ''Gesiicht'' ëm eng staark verwittert, bal [[Achsensymmetrie|achsesymmetresch]] Fielsformatioun handelt, déi duerch natierlech Prozesser [[Erosioun|erodéiert]] gouf; de Glach mat engem mënschleche Kapp koum héchstwahrscheinlech duerch d'Zesummespiel vu Liicht a Schiet zum Zäitpunkt vun der Foto souwéi duerch d'Tendenz vum Mënsch, bekannt Forme favoriséiert festzestellen ([[Pareidolie]]), zustan. D'Forme vun de „Pyramide“ kéinten och duerch Wanderosioun entstane sinn.

== Cydonia an der Fiktioun ==
Duerch den héijen ëffentleche Bekanntheetsgrad a vill, zum Deel nach undauernd Spekulatiounen daucht d'Cydonia-Regioun an d**Marsgesiicht* Cydonia an [[Science-Fiction]]-Serien a -Filmer souwéi Computerspiller op.

== Kuckt och ==

== Literatur ==
* [[Walter Hain]]: *Das Marsgesicht*, Herbig-Verlag, München und Wels [[1995]]
* [[Richard C. Hoagland]]: *Die Mars-Connection. Monumente am Rande der Ewigkeit'', Bettendorf-Verlag, 1994, ISBN 978-3-88498-076-7

## Um Spaweck

*  Cydonia Mensae bei Google Mars
* Marsgesiicht bei Google Mars
*  Science@NASA: Unmasking the Face on Mars
*  NASA/NSSDC: Mars Global Surveyor images of the Cydonia Region of Mars
* Héichopléisend Faarfbiller vun der Cydonia-Regioun an d'Marsgesiicht, opgeholl vum Mars Express
* Animatioun (Adobe Flash)